CELEX: 32017R1475
Language: hu
Date: 2017-01-26 00:00:00
Title: A Bizottság (EU) 2017/1475 felhatalmazáson alapuló rendelete (2017. január 26.) a 305/2011/EU európai parlamenti és tanácsi rendelet értelmében az EN 1304 szabvány hatálya alá tartozó égetett agyag tetőcserepek fagyállósági teljesítményének osztályzásáról (EGT-vonatkozású szöveg. )

17.8.2017   
            
            
               HU
            
            
               Az Európai Unió Hivatalos Lapja
            
            
               L 211/1
            
         A BIZOTTSÁG (EU) 2017/1475 FELHATALMAZÁSON ALAPULÓ RENDELETE
   (2017. január 26.)
   a 305/2011/EU európai parlamenti és tanácsi rendelet értelmében az EN 1304 szabvány hatálya alá tartozó égetett agyag tetőcserepek fagyállósági teljesítményének osztályzásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre (1) és különösen annak 27. cikke (1) bekezdésére,
   mivel:
   
               (1)
            
            
               Amennyiben a Bizottság nem állapított meg az építési termékek alapvető jellemzői vonatkozásában teljesítményosztályokat, úgy a 305/2011/EU rendelet 27. cikkének (2) bekezdése értelmében ezeket megállapíthatják az európai szabványügyi testületek, de csak felülvizsgált megbízás alapján.
            
         
               (2)
            
            
               Az égetett agyag tető- és kiegészitőcserepekre vonatkozó EN 1304 szabvány a 89/106/EGK tanácsi irányelvnek (2) megfelelően 2005 óta harmonizált szabvány.
            
         
               (3)
            
            
               Az EN 1304 szabvány új változata kibővült a kültéri használatra szánt égetett agyag tetőcserepek fagyállósági teljesítményének új osztályzásával. Az említett osztályozás a harmonizált értékelési módszerek fokozatos fejlődésének eredménye, és előrelépést jelent a szóban forgó termékek egységes belső piacának megerősítése szempontjából.
            
         
               (4)
            
            
               Az új osztályozásra azonban a Bizottság nem adott felülvizsgált megbízást.
            
         
               (5)
            
            
               Ezért meg kell állapítani az EN 1304 szabvány hatálya alá tartozó, kültéri használatra szánt termékek új osztályozási rendszerét,
            
         ELFOGADTA EZT A RENDELETET:
   1. cikk
   A kültéri használatra szánt égetett agyag tetőcserepek fagyállóság, mint alapvető jellemző szerinti osztályozását a mellékletben meghatározott osztályozási rendszer szerint kell végezni.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 26-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 88., 2011.4.4., 5. o.
   
   
      (2)  A Tanács 89/106/EGK irányelve (1988. december 21.) az építési termékekre vonatkozó tagállami törvényi, rendeleti és közigazgatási rendelkezések közelítéséről (HL L 40., 1989.2.11., 12. o.).
   
      MELLÉKLET
      Az EN 1304 szabvány „Égetett agyag tető- és kiegészitőcserepek. A termék fogalommeghatározásai és jellemzői” hatálya alá tartozó, kültéri használatra szánt termékek fagyállósága, mint alapvető jellemző tekintetében új osztályozás kerül meghatározásra a következők szerint:
      
                   
               
               
                  1. osztály (150 ciklus): minimum 150 ciklus. 150 ciklust követően a cserepek egyike sem mutat az EN 539-2:2013 szabvány 1. táblázata szerinti elfogadhatatlan mértékű károsodást.
               
            
                   
               
               
                  2. osztály (90 ciklus): 90—149 ciklus. 90 ciklust követően a cserepek egyike sem mutat az EN 539-2:2013 szabvány 1. táblázata szerinti elfogadhatatlan mértékű károsodást.
               
            
                   
               
               
                  3. osztály (30 ciklus): 30—89 ciklus. 30 ciklust követően a cserepek egyike sem mutat az EN 539-2:2013 szabvány 1. táblázata szerinti elfogadhatatlan mértékű károsodást.